ଭୁବନେଶ୍ୱର, ମେ ୧୫(ଲୋକାଲ ୱାୟାର): ଦିନେ କି ଦୁଇଦିନ ନୁହେଁ; ଗତ କରୋନା ସମୟରୁ ଏମାନେ ରୋଗୀଙ୍କ ସାଥୀରେ । କରୋନା ଭଳି ମହାମାରୀରେ ଯେତେବେଳେ ପ୍ରିୟ ପରିଜନ ହାତ ଛଡ଼ାଇ ନେଇଛନ୍ତି ସେଭଳି ସମୟରେ ରୋଗୀ ଓ ରୋଗୀଙ୍କ ପରିବାର ସହ ରହିଛନ୍ତି ଏମାନେ ।
କେବଳ ରାଜଧାନୀ ନୁହେଁ କଟକ ଓ ପୁରୀର ବିଭିନ୍ନ ସରକାରୀ ଡାକ୍ତରଖାନାକୁ ଧାଇଁ ଆସୁଥିବା କରୋନା ରୋଗୀ ଓ ସେମାନଙ୍କ ପରିବାର ଲୋକଙ୍କ ସାହା ଭରସା ପାଲଟିଛନ୍ତି ସ୍ୱେଚ୍ଛାସେବୀ ସଙ୍ଗଠନ 'ସହାୟ'ର ସଦସ୍ୟ ।
କଟକ ସ୍ଥିତ ଏସସିବି ମେଡିକାଲ କଲେଜ ଓ ହସ୍ପିଟାଲ ହେଉ କି ଭୁବନେଶ୍ୱର ସ୍ଥିତ କ୍ୟାପିଟାଲ ହସ୍ପିଟାଲ ଅବା ପୁରୀ ସ୍ଥିତ ଜିଲ୍ଲା ମୁଖ୍ୟ ଚିକିତ୍ସାଳୟ ।
ସବୁଠି ରୋଗୀଙ୍କ ପାଇଁ ଛିଡ଼ା ହୋଇଥାନ୍ତି ସହାୟର ସଦସ୍ୟ ।
କେବଳ କରୋନା ରୋଗୀ କି ତାଙ୍କ ପରିବାର ପାଇଁ ନୁହେଁ ବରଂ ମହାମାରୀ ସମୟରେ ଡାକ୍ତରଖାନାକୁ ଧାଇଁ ଆସଥିବା ଦୁର୍ଘଟଣାଗ୍ରସ୍ତ ରୋଗୀ ଓ ଅନ୍ୟାନ୍ୟ ଚିକିତ୍ସା ସେବା ପାଇଁ ରୋଗୀଙ୍କୁ ଏମାନେ ସାହାଯ୍ୟ କରିଥାନ୍ତି ।
ପଞ୍ଜିକରଣଠାରୁ ଆରମ୍ଭ କରି ରୋଗୀର ବିଭିନ୍ନ ପରୀକ୍ଷାନିରୀକ୍ଷା, ନାମ ଲେଖାଇବା ଓ ଅନ୍ୟାନ୍ୟ ପଦ୍ଧତି ଆଦିରେ ସ୍ୱେଚ୍ଛାସେବୀ ସଙ୍ଗଠନର ସଦସ୍ୟମାନେ ସାହାଯ୍ୟ କରୁଛନ୍ତି ।
ବର୍ତ୍ତମାନ ଭୁବନେଶ୍ୱରରେ ଅନୁଷ୍ଠାନର ୧୨ ଜଣ ସଦସ୍ୟ ଥିବା ବେଳେ କଟକ ଓ ପୁରୀରେ ୧୭ ଜଣ ଲେଖାଏଁ ସଦସ୍ୟ ରହି ଦିନ ରାତି ଏକ କରି ରୋଗୀଙ୍କ ସେବାରେ ବ୍ରତୀ ରହିଛନ୍ତି ।
କରୋନାର ପ୍ରଥମ ଲହରୀରେ ଦଳର ୧୨ ଜଣ ସଦସ୍ୟ କରୋନା ଦ୍ୱାରା ଆକ୍ରାନ୍ତ ହୋଇଥିଲେ ମଧ୍ୟ ଏହି ସେବାରୁ ନିଜକୁ ନିବୃତ୍ତ ହୋଇ ନାହାନ୍ତି ।
ଯଦିଓ ଦଳର ସମସ୍ତ ସଦସ୍ୟଙ୍କୁ ଡାକ୍ତରଖାନା କର୍ତ୍ତୃପକ୍ଷଙ୍କ ଦ୍ୱାରା ଭେକସିନେଟ୍ କରାଯାଇଛି ତଥାପି କ୍ୟାପିଟାଲ୍ ହସ୍ପିଟାଲରେ କାମ କରୁଥିବା ଜଣେ ସଦସ୍ୟ କରୋନା ସଂକ୍ରମଣରେ ସଂକ୍ରମିତ ହୋଇଛନ୍ତି ।
ଏ ବାବଦରେ 'ସହାୟ'ର ସମ୍ପାଦକ କୈଳାଶ ଚନ୍ଦ୍ର ଷଡ଼ଙ୍ଗୀ କହିଛନ୍ତି, ଥରେ ଆମ୍ବୁଲାନ୍ସରେ ଜଣେ ରୋଗୀ ଡାକ୍ତରଖାନାରେ ପହଞ୍ଚିବା ପରେ ଆମେ ତାକୁ ସାହାଯ୍ୟ କରିବା ଆରମ୍ଭ କରିଦେଉ । ଆବଶ୍ୟକ ସ୍ଥଳେ ତାଙ୍କୁ ଷ୍ଟ୍ରେଚରରେ ନେବା ଆଣିବା ମଧ୍ୟ କରୁ ।
ଅନେକ ସମୟରେ ରୋଗୀଙ୍କୁ ୱାର୍ଡରେ ଆଡମିସନ୍ କରିବା ପରେ ସଂପୃକ୍ତ ରୋଗୀ କୋଭିଡ ଦ୍ୱାରା ଆକ୍ରାନ୍ତ ଥିବା କଥା ଜଣାପଡେ । ଏସବୁ ଜାଣିବି ସଙ୍ଗଠନର ସଦସ୍ୟମାନେ କେବେ ନିଜ ସେବା କାମରୁ ଦୂରେଇ ନାହାଁନ୍ତି; ବରଂ ଯେତେ ପର୍ଯ୍ୟନ୍ତ ରୋଗୀର ସମ୍ପର୍କୀୟମାନେ ସାହାଯ୍ୟ ଆବଶ୍ୟକ କରନ୍ତି ସେମାନଙ୍କୁ ସବୁ ପ୍ରକାର ସହଯୋଗ କରାଯାଏ ।
ଅନ୍ୟ ରାଜ୍ୟ ତଥା ଜିଲ୍ଲାରୁ ଆସୁଥିବା ରୋଗୀଙ୍କୁ ଡାକ୍ତରଙ୍କ ସହ ସାକ୍ଷାତ କରାଇଦେବାଠାରୁ ଆରମ୍ଭ କରି ୱାର୍ଡ ବା କାଜୁଆଲିଟିରେ ନାମ ଲେଖାଇବା ଯାଏଁ ସବୁ ପ୍ରକାର ସାହାଯ୍ୟ କରାଯାଏ । ଯଦି ରୋଗୀ ଏକା ଥାଆନ୍ତି ତେବେ ଆମେ ତାଙ୍କୁ ତାଙ୍କର ପରିବାର ଲୋକଙ୍କ ସହ ମିଶାଇବା ସହ ଖାଦ୍ୟର ବ୍ୟବସ୍ଥା ମଧ୍ୟ କରିଥାଉ ।
ଏବେ ପ୍ରତିଦିନ କ୍ୟାପିଟାଲ ହସ୍ପିଟାଲରେ ହାରାହାରି ୬୦୦ ଆଣ୍ଟିଜେନ୍ ଓ ୧୦୦୦ ଆରଟି-ପିସିଆର୍ ପରୀକ୍ଷା କରାଯାଉଛି । ଥରେ ରୋଗୀ ପଜିଟିଭ୍ ଚିହ୍ନଟ ହେବା ପରେ ବା କରୋନା ଲକ୍ଷଣ ଥିବା ଜଣାପଡ଼ିବା ପରେ ସେମାନଙ୍କୁ ଡାକ୍ତରଙ୍କୁ ଭେଟିବାକୁ ଦିଆଯାଉନି ।
ଏଭଳି ସ୍ଥଳେ ଆମେ ସେମାନଙ୍କ ତରଫରୁ ଡାକ୍ତରଙ୍କୁ ଭେଟି ପ୍ରେସକିପସନ୍ ସଂଗ୍ରହ କରିଥାଉ । ପରେ ଡାକ୍ତରଖାନା ପରିସରରେ ଥିବା ଷ୍ଟୋର୍ରୁ ଔଷଧ ସଂଗ୍ରହ କରି ରୋଗୀଙ୍କୁ ଯୋଗାଇ ଦେଇଥାଉ ।
ଗୁରୁତର ଅବସ୍ଥାରେ ଆସୁଥିବା କରୋନା ରୋଗୀଙ୍କୁ ସହାୟର ସ୍ୱେଚ୍ଛାସେବୀମାନେ ସଙ୍ଗରୋଧ କୋଠରୀ ଯାଏଁ ପହଞ୍ଚାଇବାରେ ସହାଯ୍ୟ କରନ୍ତି । ଏସବୁକୁ ଛାଡ଼ି ଦେଲେ ସହାୟର ସଦସ୍ୟମାନେ ଡାକ୍ତରଖାନା ପରିସରରେ ରୋଗୀ ଓ ସେମାନଙ୍କ୍ ସମ୍ପର୍କୀୟମାନଙ୍କୁ ମାସ୍କ ପରିଧାନ ଓ ସାମାଜିକ ଦୂରତା ରକ୍ଷା କରିବା ପାଇଁ ସଚେତନ କରୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
